Diari Oficial de la Generalitat Valenciana


Sumari del DOGV 6315, del 21-07-2010 (2010/8141)

ORDE 24/2010 de 13 de juliol, de la Conselleria d'Agricultura, Pesca i Alimentació, per la qual s'aproven les bases reguladores per a la concessió d'ajudes a les organitzacions professionals agràries, i es convoquen les esmentades ajudes per a l'any 2010.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6315

Data del DOGV
:   21-07-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/8141


Data del document
:   13-07-2010

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda pública
    * agrupació de productors agraris
    * suport econòmic
    * organització de les professions
    * ajuda a l'agricultura

ORDE 24/2010 de 13 de juliol, de la Conselleria d'Agricultura, Pesca i Alimentació, per la qual s'aproven les bases reguladores per a la concessió d'ajudes a les organitzacions professionals agràries, i es convoquen les esmentades ajudes per a l'any 2010. [2010/8141]  
Les organitzacions professionals agràries desenrotllen a la Comunitat Valenciana activitats i presten servicis que reforcen l'acció del Govern Valencià a favor de l'interés agrari valencià. El suport institucional que han rebut estes organitzacions ha redundat en la implantació i la consolidació d'estes, cosa que ha contribuït a la professionalització de l'agricultura valenciana i a la vertebració del col·lectiu agrari.   
Per Orde de 7 de juliol de 2005, de la Conselleria d'Agricultura, Pesca i Alimentació, es va regular la concessió d'ajudes a les organitzacions professionals agràries amb presència en l'àmbit territorial de la Comunitat Valenciana, com a entitats representatives dels interessos generals dels agricultors.  
Per Orde de 22 de juliol de 2008, de la Conselleria d'Agricultura, Pesca i Alimentació, es va modificar l'Orde de 7 de juliol de 2005, amb la finalitat d'acomodar-la al Reglament de la Llei 38/2003, de 17 de novembre, General de Subvencions, aprovat pel Reial Decret 887/2006, de 21 de juliol.  
Per Orde d'11 de maig de 2009, de la Conselleria d'Agricultura, Pesca i Alimentació, es va tornar a modificar l'Orde de 7 de juliol de 2005, amb la finalitat d'arribar a una major eficàcia en l'ús dels fons públics.  
En este exercici és convenient per a més claredat refondre els textos, i s'adopta l'estructura d'orde de bases, i s'opta per mantindre separades les bases i la convocatòria.   
Les diferents lleis de pressupostos aprovats per les Corts Valencianes han establit els crèdits que hi ha i, així mateix han establit anualment la problemàtica sobre la qual s'actua, els objectius i les línies d'actuació per a aconseguir els objectius, la qual cosa constituïx el Pla Estratègic que s'assenyala en l'article 8 de la Llei 38/2003, de 17 de novembre, General de Subvencions.   
Per tot això,  
ORDENE  
Article 1. Aprovació de bases  
S'aproven les bases que conté l'annex adjunt, destinades a regular la concessió d'ajudes a les organitzacions professionals agràries per a la consolidació d'estes i contribuir a la professionalització de l'agricultura valenciana i vertebració del sector agrari.  
Article 2. Convocatòria d'ajudes per a l'exercici de 2010  
Per a l'exercici de 2010, i de conformitat amb allò que s'ha establit amb la Llei 13/2009, de 29 de desembre, de Pressupostos de la Generalitat per a l'any 2010 (DOCV núm. 6176, de 31.12.2009), es convoquen les ajudes regulades en les bases que s'aproven per mitjà d'esta orde, que es finançaran a càrrec de la secció 12, programa 711.10, de Direcció i Servicis Generals, del pressupost de la Generalitat per a l'any 2010, línies i imports globals màxims, els següents:  
Codi línia T196000, import global màxim de 537.500,00 euros.  
Codi línia T0204000, import global màxim de 177.500,00 euros.  
Article 3. Terminis de presentació de sol·licituds  
El termini de presentació de sol·licituds, per a l'exercici de 2010, s'establix en un mes, comptador des de l'endemà de la publicació d'esta orde en el Diari Oficial de la Comunidad Valenciana.  
DIPOSICIÓ ADDICIONAL  
Esta orde no necessita de la seua notificació a la Comissió Europea ja que no té els requisits de l'article 107.1 del Tractat de Funcionament de la Unió Europea, segons el Decret 147/2007, de 7 de setembre, de Consell, ja que són exclusius beneficiaris de les ajudes regulades en esta les organitzacions professionals agràries que són entitats sense ànim de lucre que no desenrotllen activitats econòmiques en què puguen oferir béns o servicis en el mercat. Per això, no hi ha la possibilitat de falsejament de la competència.  
DISPOSICIÓ DEROGATÒRIA  
Queden derogades totes les disposicions que del mateix rang o d'un rang inferior s'oposen a allò que es disposa en esta orde, i de manera particular, l'Orde de 7 de juliol de 2005, de la Conselleria d'Agricultura, Pesca i Alimentació, reguladora de la concessió d'ajudes a les organitzacions professionals agràries amb presència en l'àmbit territorial de la Comunitat Valenciana, i les ordes de 22 de juliol de 2008 i d'11 de maig de 2009, de la Conselleria d'Agricultura, Pesca i Alimentació, que la modifiquen.  
DISPOSICIONS FINALS  
Primera  
S'autoritza la subsecretària de la Conselleria d'Agricultura, Pesca i Alimentació per a dictar les resolucions que considere necessàries per al desenrotllament d'esta orde.  
Segona  
Esta orde entrarà en vigor l'endemà de la publicació en el Diari Oficial de la Comunitat Valenciana.  
València, 13 de juliol de 2010  
La consellera d'Agricultura, Pesca i Alimentació,  
MARITINA HERNÁNDEZ MIÑANA  
Annex  
Bases per a la concesió de subvencions a les organitzacions professionals agràries a la Comunitat Valenciana  
Base 1. Objecte i beneficiaris  
Estes bases tenen com a objecte regular la concessió de subvencions a les organitzacions professionals agràries per a la seua consolidació i contribuir a la professionalització de l'agricultura valenciana i a vertebració del col·lectiu agrari.  
Poden ser beneficiaris de les ajudes regulades en esta orde les organitzacions professionals agràries amb presència en l'àmbit territorial de la Comunitat Valenciana, com a entitats representatives dels interessos generals dels agricultors, que tinguen, com a mínim, àmbit territorial provincial, no es consideren com a tals, en conseqüència, els sindicats de treballadors per compte d'altri, encara limitats al sector agrari, i d'acord amb allò que s'establix en esta orde.  
Base 2. Sol·licituds i concessió d'ajudes  
Les sol·licituds d'ajuda s'han de dirigir a la subsecretària de la Conselleria d'Agricultura, Pesca i Alimentació en els terminis que s'establisquen en les corresponents convocatòries anuals.  
A la sol·licitud s'adjuntarà la memòria detallada de la destinació objecte de la subvenció sol·licitada, així com acreditació de la representació del sol·licitant i relació dels membres dels seus òrgans directius i executius en el moment de la sol·licitud.  
En compliment d'allò que es preveu en l'article 23.2 de la Llei 38/2003, de 17 de novembre, General de Subvencions, i de l'article 47.11 del text refós de la Llei d'Hisenda Pública, i d'acord amb allò que s'establisca en la Llei de Pressupostos de la Generalitat per a l'exercici corresponent. La Conselleria d'Agricultura, Pesca i Alimentació convocarà les ajudes regulades per esta orde, i es faran públiques les línies de crèdit i l'import global màxim destinat, en el corresponent exercici, a la concessió de les ajudes previstes en estes.  
A la sol·licitud, per a la seua aplicació en la distribució de les ajudes, s'adjuntarà la documentació següent:  
a) Certificat emés per entitat bancària sobre les quotes pagades pels afiliats de l'organització a través d'esta, d'acord amb el model de l'annex 1 d'estes bases.  
b) Declaració en què conste el nombre de seus obertes a la data d'entrada en vigor d'esta orde, ja siguen propietat de l'organització o en règim de lloguer, en cessió per organisme públic, amb horari fix i continuat, d'acord amb el model de l'annex 22 d'estes bases.  
c) Declaració sobre la plantilla de l'organització i la qualificació dels treballadors, referida a la data d'entrada en vigor d'esta disposició, s'hi adjuntaran els corresponents documents acreditatius (TC1 i TC2). A l'efecte d'esta orde podrà ser considerada plantilla de l'organització les d'aquelles societats participades per l'OPA en la seua totalitat i la finalitat de les quals siga la de prestar servicis agraris als afiliats d'esta.  
Així mateix s'hi inclourà declaració del responsable de l'organització peticionària de no estar sotmesa a alguna de les circumstàncies que s'establixen en l'article 13 de la Llei 38/2003, de 17 de novembre, General de Subvencions.   
El falsejament de les dades donarà lloc a causa de reintegrament establit en l'article 37 de la Llei 38/2003, de 17 de novembre, General de Subvencions.   
Les entitats sol·licitants han de justificar el compliment de les obligacions tributàries i davant de la Seguretat Social. La presentació de la sol·licitud comportarà l'autorització del sol·licitant perquè l'òrgan concedent obtinga de forma directa l'acreditació de les circumstàncies previstes en els articles 18 i 19 del Reial Decret 887/2006, de 21 de juliol, a través de certificats telemàtics, i en este cas el sol·licitant no ha d'aportar-hi el corresponent certificat.  
El procediment de la concessió de les subvencions es tramitarà en règim de concurrència competitiva, i serà el nombre d'afiliats, el nombre de seus i la plantilla de l'organització, el criteri per a la distribució de les ajudes, als quals s'aplicarà la ponderació següent: 70% de l'import màxim de la línia, per nombre d'afiliats; 20%, per nombre de seus; i 10%, per plantilla de l'organització.  
A l'efecte d'esta orde, es considerarà seu aquella oficina oberta amb un determinat horari fix i continuat, en immoble en règim de propietat, en lloguer o en cessió d'ús per organisme públic.  
Correspon a la consellera d'Agricultura, Pesca i Alimentació la resolució dels expedients a proposta de la subsecretària, òrgan competent per a l'ordenació i la instrucció, i d'acord amb la proposta d'una comissió integrada per la subsecretària, el cap del Servici de Promoció Comarcal i el cap del Servici de Relacions Agràries.  
S'establix un termini de 6 mesos per a resoldre i notificar la resolució dictada en relació amb les sol·licituds, comptats a partir de la publicació de la convocatòria, i s'entendran desestimades les subvencions no resoltes de forma expressa, sense perjudici d'allò que s'establix en l'article 44 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú, així com l'article 55 de la Llei 9/2001, de 27 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana.  
La modificació de les condicions tingudes en compte per a la concessió de la subvenció podrà donar lloc a la modificació de la resolució.  
Base 3. Destinació de les ajudes  
Són objecte de les ajudes les despeses de les organitzacions professionals agràries següents:  
1. Despeses ordinàries de funcionament  
Despeses de personal, s'hi inclouen aquelles quantitats abonades en concepte de seguretat social.  
Despeses ordinàries de funcionament com aigua, electricitat, telefonia i conservació corresponent als immobles que pertanyen a l'organització, utilitzats com a oficines i centres administratius d'esta, incloses, si s'escau, les despeses d'arrendament i contribució urbana.   
La subvenció podrà ser de fins al 50 per cent de les despeses incloses en este apartat 1.  
En tot cas, la subvenció total que cal pagar per les ajudes incloses en este apartat 1 de despeses ordinàries de funcionament no podrà ser superior al 30 per cent de la subvenció concedida a l'organització a càrrec de la línia codi T0196000, del programa 711.10.  
2. Activitats d'informació i representació agrària  
Es consideren com a tals la celebració de jornades, assemblees i congressos, la realització de conferències i xarrades de caràcter agrari, l'edició de material de divulgació agrària i la seua distribució i la concurrència a exposicions i fires.  
La subvenció per a estos tipus d'activitats serà de fins a un màxim del 50 per cent del cost. Quan es tracte de concurrència a fires seran subvencionables els costos corresponents al pavelló o estand, pot ser la subvenció de fins al 100 per cent en el cas de fires de caràcter nacional o internacional i se celebren a la Comunitat Valenciana, només es consideren els costos corresponents a persones i mitjans externs a l'organització.  
En el cas de celebració de conferències i xarrades de caràcter agrari, quan es realitze amb mitjans propis de l'organització, s'atorgarà una subvenció de 240 euros per conferència o xarrada. En tot cas, la subvenció total que cal pagar per esta modalitat d'ajuda no pot ser superior al 15 per cent de la subvenció concedida a l'organització a càrrec de la línia codi T0196000, del programa 711.10.  
En el cas de jornades fora de la Comunitat Valenciana la subvenció per esta modalitat d'ajuda no pot ser superior al 20 per cent de la subvenció concedida a l'organització a càrrec de la línia codi T0196000, del programa 711.10.  
3. Adquisició de bibliografia no inventariable i subscripció a revistes de caràcter agrari  
La subvenció serà, com a màxim, del 70 per cent, i no pot superar els 2.000 euros per organització professional agrària.  
4. Emplenament d'expedients d'auxilis tecnicoeconòmics  
Les subvencions màximes, segons tipus d'expedient, són les següents:  
a) Expedients que corresponen a les ajudes a les inversions en les explotacions agràries en plans de millora i primera instal·lació d'agricultors jóvens del Reial Decret 613/2001, o el seu equivalent sobre millora i modernització de les estructures de producció de les explotacions agràries: 250 euros per expedient.  
b) Assistència i assessorament en les restants modalitats d'ajudes que es recullen en el Reial Decret 613/2001, o el seu equivalent sobre millora i modernització de les estructures de producció de les explotacions agràries, així com per a les ajudes per a la racionalització en l'ús de l'aigua per a reg: 70 euros per expedient.  
c) Ajudes al cessament anticipat de l'activitat agrària: 100 euros per expedient.  
d) Ajudes al foment de les inversions forestals en les explotacions agràries: 200 euros per expedient.  
Expedients d'ajudes a la reconversió d'híbrids de cítrics i Marisol, arrancada de fruiters afectats pel virus de la sharka i de sanejament de plantacions de cítrics afectats pel virus de la tristesa: 32 euros per expedient.   
Ajudes que corresponen al règim de mesures horitzontals per a fomentar mètodes de producció agrària compatibles amb les exigències de la protecció i la conservació de l'espai natural, així com primar al foment de mètodes de producció agrària compatible amb la protecció i la conservació d'espais naturals a la Comunitat Valenciana: 50 euros per expedient.  
Ajudes a les inversions en plans de millora en explotacions ramaderes, a la millora de la producció i la comercialització de la mel, al trasllat de ruscos, a la subscripció d'assegurances apícola i cunícola: 32 euros per expedient.   
Declaracions de collita, indemnitzacions compensatòries de zones amb limitacions naturals de muntanya i diferents de muntanya, ajudes a l'agricultura i a la ramaderia ecològica, ajudes per a pal·liar els danys per inclemències meteorològiques, ajudes per a la renovació del parc de maquinara agrícola: 25 euros per expedient.  
e) Declaracions de collita i qualsevol altre tipus d'expedient: 25 euros per expedient, queden fora d'este concepte les ajudes compreses en la sol·licitud única d'ajudes directes de la PAC.  
5. Difusió de l'assegurança agrària  
S'establix una subvenció amb un import de 10 euros per pòlissa gestionada en l'exercici anual anterior, i s'atendrà sobre això allò que han certificat les mútues o les entitats asseguradores agràries.  
6. Afiliació en organitzacions d'àmbit estatal i europeu per a la defensa dels interessos dels agricultors i ramaders valencians.  
S'establix la subvenció de les despeses ocasionades a l'organització professional agrària per la seua afiliació en organitzacions d'àmbit estatal i europeu per a la defensa dels interessos dels agricultors i dels ramaders valencians, que podrà ser de fins al 100 per cent de la quota o participació econòmica aportada per l'organització professional agrària.  
7. Participació en organitzacions interprofessionals agràries  
S'establix la subvenció de les despeses ocasionades a l'organització professional agrària per la seua participació en organitzacions interprofessionals agràries, que podrà ser de fins al 100 per cent de la quota o participació econòmica aportada per l'organització professional agrària a l'organització interprofessional, constituïda o en constitució, en la qual participa com a membre.  
8. Adquisició de béns mobles i immobles  
Se subvencionaran les adquisicions de béns mobles que tinguen caràcter inventariable i immobles destinats a la seua utilització en activitats coincidents amb les finalitats pròpies de les organitzacions professionals agràries, així com la devolució ajornada de capitals corresponent al pagament del préstec hipotecari. La subvenció serà de fins al 80 per cert.   
Entre les finalitats de les organitzacions professionals agràries es troben la representació, I+D+i agraris, l'experimentació agrària, la formació agrària, la transferència de tecnologia agrària, l'atenció i informació als membres de l'organització, així com la realització de projectes d'interés general per al sector agrari.  
La construcció o rehabilitació d'immobles propis, o bé com a beneficiari de cessió o en règim de lloguer, així mateix, destinats a la seua utilització com a oficines de l'organització, inclosa la devolució de capitals corresponents al pagament de préstec per a la realització de les obres. La subvenció serà de fins al 80 per cent.  
En cap cas l'import de les ajudes en diversos exercicis per l'adquisició, la construcció o la rehabilitació d'un immoble pot superar el 80 per cent del seu preu d'adquisició o cost total de la realització de les obres.  
Per al conjunt d'activitats previstes en este article que, per la seua naturalesa, hagen de ser realitzades pel beneficiari, en cap cas es pot concertar l'execució total o parcial amb:  
a) Persones o entitats sotmeses a algunes de les prohibicions de l'article 13 de la Llei 8/2003, de 17 de novembre, General de Subvencions.  
b) Persones o entitats que hagen percebut altres subvencions per a la realització de l'activitat objecte de contractació.   
c) Intermediaris o assessors en què els pagaments es definisquen com un percentatge de cost total de l'operació, excepte que l'esmentat pagament estiga justificat amb referència al valor de mercat de treball realitzat o els servicis prestats.  
d) Persones o entitats vinculades amb el beneficiari, llevat que concórreguen les circumstàncies següents:  
1ª. Que la contractació es realitze d'acord amb les condicions normals de mercat.  
2ª. Que s'obtinga l'autorització prèvia de la Conselleria d'Agricultura, Pesca i Alimentació. Correspon al subsecretari resoldre les peticions que respecte d'això es plantegen.  
e) Persones o entitats sol·licitants d'ajuda o subvenció en la mateixa convocatòria i programa que no hagen obtingut subvenció ja que no tenen els requisits o no arriben a la valoració suficient.  
Quan l'import de les despeses subvencionable supere la quantia de 30.000 euros en el supòsit de cost per execució d'obra, o de 12.000 euros en el supòsit de subministrament de béns d'equip o prestació de servicis per empreses de consultoria o assistència tècnica, el beneficiari ha de sol·licitar, com a mínim, tres ofertes de diferents proveïdors, amb caràcter previ a la contractació del compromís per a la prestació del servici o l'entrega del bé, llevat que per especials característiques no hi haja en el mercat suficient nombre d'entitats que el subministren o el presten, llevat que les despeses s'hagueren realitzat amb anterioritat a la sol·licitud de la subvenció.  
En el supòsit de béns immobles adquirits, rehabilitats o construïts i millora de béns inventariables, el beneficiari ha de destinar-los al bé a la finalitat concreta objecte de la subvenció durant un període mínim de cinc anys en cas de béns inscriptibles en un registre públic, i un període mínim de dos anys per a la resta de béns.  
En el cas de béns inscriptibles en un registre públic, s'ha de fer constar en l'escriptura esta circumstància, així com l'import de la subvenció concedida, i han de ser objecte estos extrems d'inscripció en el registre públic corresponent.  
Base 4. Dotació pressupostària  
Les subvencions s'atorgaran a càrrec de la secció 12, del programa 711.10, de Direcció i Servicis Generals, del pressupost de despeses de la Generalitat Valenciana, codi línia T0196000, per a les subvencions previstes en la base 3, amb l'excepció del seu apartat 8, que ho serà a càrrec del codi línia T0204000, sense perjudici que en exercicis posteriors de vigència d'esta orde, l'aplicació pressupostària i els crèdits disponibles siguen establits per les corresponents convocatòries.  
En concepte d'activitats a càrrec del crèdit del codi línia T0196000, es pot alliberar fins al 40% de la subvenció concedida, prèvia aportació d'aval bancari, en la quantia de la quantitat que cal alliberar. Fins a un 20% s'abonarà després de l'aportació i la comprovació de la documentació justificativa de l'efectiva i la correcta aplicació de la suma alliberada a l'actuació objecte de la subvenció i la resta s'abonarà una vegada es justifique pel beneficiari el compliment d'allò que s'ha convingut.  
Per a les subvencions a càrrec del crèdit del codi línia T0204000, es pot avançar fins a un 15% de l'import total anual de la transferència, una vegada concedida la subvenció, prèvia aportació d'aval bancari, en la quantia de la quantitat que cal alliberar. En este supòsit, l'import avançat es descomptarà proporcionalment dels successius lliuraments.  
Base 5. Justificació de les ajudes  
Les ajudes que es regulen en esta orde atorgades a càrrec del codi línia T0196000 s'establixen per a les accions que es desenrotllen del 15 de novembre de l'exercici anterior al 15 de novembre de l'exercici corrent, així mateix, el mateix període per a aquelles atorgades a càrrec del codi línia T0204000.  
La Conselleria d'Agricultura, Pesca i Alimentació realitzarà les comprovacions i les inspeccions que crega oportunes respecte a la correcta aplicació a les seues finalitats de les ajudes concedides, i pot designar els tècnics que considere perquè efectuen el seguiment de les actuacions.  
En tot cas, les organitzacions subvencionades han de justificar per a l'efectivitat del pagament, amb data límit el 15 de novembre del corresponent exercici, l'esmentada aplicació pels mitjans següents:  
En cap cas el cost d'adquisició de les despeses subvencionables podrà ser superior al valor de mercat.  
1. Per a les ajudes en concepte de despeses de personal, incloses les quantitats abonades per seguretat social, s'ha d'aportar el certificat de l'organització juntament amb les nomines meritades i documents acreditatius del pagament a la Seguretat Social.  
2. Per a les ajudes en concepte de despeses de funcionament s'acreditaran per mitjà de l'aportació dels rebuts acreditatius del pagament o càrrecs bancaris corresponents a les transferències realitzades.  
3. Per a les ajudes a la celebració de conferències i xarrades realitzades amb mitjans de la pròpia organització, s'acreditarà documentalment per mitjà de certificat emés per l'ajuntament que ha celebrat l'acte, el certificat que pot ser substituït pel de la pròpia organització sobre el fet que s'ha celebrat l'acte, juntament amb la comunicació al Servici de Relacions Agràries sobre la celebració d'este, emés per correu o fax o qualsevol altra forma demostrable documentalment, i ha d'haver sigut rebuda pel Servici amb una antelació mínima de 7 dies de la data de celebració.  
4. Per a la celebració de jornades, assemblees i congressos, s'acreditaran les despeses realitzades objecte de la subvenció per mitjà de factures i justificants de pagament, i s'hi adjuntarà memòria succinta dels actes realitzats. Per a les ajudes a l'edició de material de divulgació agrària i la seua distribució, s'acreditaran les despeses per mitjà de factures i justificants de pagament d'estos, s'hi adjuntarà, si s'escau, l'exemplar divulgatiu, per a l'adquisició de bibliografia no inventariable i la subscripció a revistes de caràcter agrari s'acreditaran les despeses amb les factures i justificants del pagament, en tot cas documents amb valor probatori equivalent amb validesa en tràfic jurídicomercantil o amb eficàcia administrativa, en els termes establits reglamentàriament.  
L'acreditació de les despeses també es pot efectuar per mitjà de factures electròniques, sempre que complisquen els requisits exigits per a la seua acceptació en l'àmbit tributari.  
5. Per a les ajudes en concepte de l'emplenament d'expedients d'auxilis tecnicoeconòmics, es remetrà la relació de les prestacions que s'hagen realitzat, i s'hi adjuntarà còpia de la caràtula de la petició en què conste el registre d'entrada a la Conselleria d'Agricultura, Pesca i Alimentació i segell de l'organització. Amb un informe previ dels servicis competents per raó de la matèria, es resoldrà el pagament de les ajudes.  
6. Per a les ajudes en concepte de gestió i difusió de l'assegurança agrària, es tindrà en compte allò que respecte d'això certifique la mútua o entitat asseguradora corresponent.  
7. Per a les ajudes a l'adquisició de béns mobles i immobles s'hi presentaran els comprovants dels pagaments realitzats (factures i comprovants de pagament) en l'exercici, així com l'escriptura de compravenda i, en cas de pagament de préstec hipotecari, el certificat de l'entitat financera de les quantitats satisfetes en concepte d'amortització de capital en l'exercici corrent, així com escriptura del préstec, degudament inscrita en el Registre de la Propietat, en el cas dels béns immobles. Per als béns mobles s'hi inclourà relació on s'indicaran les característiques dels béns adquirits, la seua ubicació i l'ús.   
A més dels justificants indicats establits en l'apartat anterior, en el supòsit d'adquisició de béns immobles s'ha d'aportar el certificat del taxador independent degudament acreditat i inscrit en el corresponent registre oficial.  
Per a les ajudes per a la construcció o rehabilitació de béns immobles, s'ha de presentar el projecte tècnic de les obres que es realitzaran, que es pot suplir pel document que definisca suficientment les obres quan el pressupost d'execució siga inferior a 120.202,42 euros, que serà informat per l'Oficina Supervisora de Projectes de la Conselleria d'Agricultura, Pesca i Alimentació. Per a la realització dels pagaments s'ha de presentar factura i comprovant de pagament i el certificat de l'obra executada subscrita pel tècnic competent.   
8. Per a les ajudes en concepte de participació en organitzacions d'àmbit estatal o europeu, així com en organitzacions interprofessionals, s'ha d'aportar el certificat del president de l'organització estatal, europea o interprofessional sobre el pagament de la quota o participació econòmica corresponent.  
La justificació parcial de la subvenció donarà lloc al pagament proporcional que corresponga, si s'escau, al reintegrament que corresponga d'allò pagat.  
És d'aplicació a estes ajudes allò que s'establix en el Decret 279/2004, de 17 de desembre, del Consell, pel qual es regulen mesures en els procediments de contractació administrativa i de concessió de subvencions per al foment de l'ocupació de persones discapacitades.  
Les organitzacions subvencionades han de presentar memòria de les actuacions dutes a terme per l'organització professional agrària en l'exercici com a conseqüència de la subvenció rebuda, esta memòria ha d'incloure un compte justificatiu que contindrà la relació detallada de les activitats i despeses en què s'haja concretat l'actuació subvencionada.  
Les ajudes regulades en esta orde són compatibles amb qualsevol subvenció o ajuda que financen les accions subvencionades, sense que en el seu conjunt superen el cost d'estes. El beneficiari ha de comunicar estes ajudes, subvencions, ingressos o recursos, tan prompte com els sàpia i, en tot cas, amb anterioritat a la justificació de l'aplicació donada als fons, així mateix el beneficiari ha de declarar amb la justificació l'import, la procedència i l'aplicació d'estos fons a les activitats subvencionades.  
Annex I  
.., com a director/apoderat del banc/caixa ... , oficina ...   
CERTIFIQUE  
Que segons consta en els registres d'esta oficina al/la ... (1) ... , se li ha abonat en el seu compte número ... (2) ... , l'import de ... (3) ... euros, que correspon al total de ... (4) ... quotes anuals, amb un import anual unitari de la quota per afiliat de ... (5) ... euros, tot això en concepte de quotes d'afiliació a eixa organització.  
I perquè conste, amb caràcter general, s'expedix este document a ... , el dia ... d ... de 20 ...   
(1) Titular (organització professional agrària).  
(2) Número de compte bancari/caixa.  
(3) Import total anual ingressat.  
(4) Nombre de quotes anuals, independentment del nombre de deutes.  
(5) Import anual de la quota per afiliat.  
Annex II  
Sr./Sra. ... , com a ... , de l'organització professional agrària ...   
DECLARE  
Que les seus que esta organització professional agrària té obertes, en propietat, en lloguer o en cessió pública, amb horari fix i continuat, són les següents:  
  
(1) Propietat, lloguer o cessió pública, en este últim cas cal indicar l'organisme públic.  
(2) Tipus de relació laboral o de prestació de servicis amb l'organització professional agrària.  
València, ... de ... de 2010